מונטים

המוטנים הם עם עשיר ומפותח היושב על מצבורי מטחות ומינרלים מההרים. הם אנשים מחושבים ונבונים. הם עם של כורים ואנשי כפיים. המונטים מומחים במתכות ואבני חן וחייהם ותרבותם סובבים מסביב להרי השמיים ופרותיו.

 שפה
 מיקום
 גזע

### **מאפיינים**

המוטנים הם אנשים חזקים ורציניים שלא נוהגים להשתטות, הם לרוב מסתובבים או בבגדי כורים מפוחמים או בבגדים מפוארים ויפים. המונטים גאים בתוצרת שהם מפיקים מההר ובמערות הכרייה שלהם, חייהם סובבים מסביב להר ממנו הם משיגים את עושרם והאלים אותם הם עובדים באדיקות. פגיעה באחד מנושאים עלה תגרום לתגובה קשה מהעם שרוב הזמן שומר על פנים חתומות.

#### **מאכלים**

המאכלים שלהם מתבססים בעיקר על גידולי הרים ותבלינים רבים. המונטים נוהגים לתבל באופן ניכר את האוכל שלהם ואוכל ללא תבלינים נחשב בעניהם טפל ולא שווה לאכילה, אף על פי כן הם מאמינים שאם הוגש לפניהם אוכל מתוקף הנימוס הם צריכים לסיים את האוכל כדי לא להעליב את המגיש, באופן הפוך עם לא יגמרו את האוכל אותו הכינו הם יפגעו באופן אישי.

### **מקום מרכזי**

המקום המרכזי של המונטים היא העיר עדן. העיר היא המרכז המסחרי והרוחני של העם, כל הכפרים וערי הכורים בנויים מסביבה ומחוברות עליה בדרכים ראשיות. העיר מלאה בבעלי המלאכה ובה נשמרות אבני החן היקרות, בנוסף מקדשי האלים הגדולים ביותר נמצאים בתחומה או סביבתה והיא מציגה את המגוון הרחב ביותר של אלים.

### **מנהיגים**

המנהיג הפוליטי של המונטים הוא השליט הרחום, רוב העם רואה בו כראשון בין שווים ומאמינים כי הוא זה שמגן על העם מכל משמר, למעשה המלך חיי בבורגנות ובראש מענייניו לשמור את הונו הוא אינו מחובר לעם וחיי בריחוק מהם. המנהיג הרוחני של העם הם הכוהנים הגדולים, ועדה שמכילה כוהנים של כל האלים הגדולים, העם רואה בהם סמל לאחווה ושיתוף פעולה, הכהנים מנסים לחזק את הזיקה בעם ואת עבודת האלים.

### **חגים**

החג המרכזי הוא חג ההר, המונטים משבחים את האלים הגדולים שנתנו למונטים את הרי השמיים העשירים. המונטים מאמינים כפי שהאלים נתנו הם יכולים לקחת לכן הם משבחים ומעלים קורבנות ביום זה כדי לרצות את האלים ובתמורה אלו ישמרו שההר יאפשר את שגשוג המונטים גם בשנה הבאה

### **נקודות בחיים**

#### **לידה**

כאשר נולד ילד הוא הולך למקדש הקרוב לביתו ושם מקדישים אותו לאלים.

#### **בגרות**

נער בבגרותו נכנס למכרות בהרים וצריך לצאת עם מינרל או אבן יקרה.

#### **חתונה**

חתונה נעשית במקדש האלים ומרכזה הוא טקס דתי.

#### **מוות**

כאשר אדם מת נערך טקס דתי והוא נקבר בבית קברות בתוך אחד המכרות.

### **יחס**

#### **יחס לעמים אחרים**

הם מעריכים ואוהבים את הדרומיים והבוטרים אך חושבים שהם קצת ילדותיים, אנשי דרו לפי דעתם הם עם מכובד וישר. את הדטרמינים המונטים לא סובלים הם רואים בהם טפיל שהגיע לארץ ולקח למונטים ולדרומיים את אדמתם, הם מקווים להביס אותם ולהרחיק אותם חזרה מהיכן שהם הגיעו. הלורים בענייהם הם חידה ומעדיפים לא להתעסק איתם.

#### **יחס לקסם**

לפי דעתם קסם הוא יכולת שיש לאדם וצריך להאריך אותה כמו את היכולת לייצר נשק או לרכוב על סוס. חלק מהאנשים מקבלים את המיומנות הזאת מלידה וחלק מפתחים אותה לאט לאט, קוסמים מונטים לא יקבלו יחס מיוחד על היותם קוסמים הם יעבדו כנראה במשהו שישלב את הכוחות שלהם.

### **בנייה**

#### **כפר**

כפר יהיה לרוב ליד כניסה למכרה או בתוך שדות חקלאיים. לרוב יהיה בו בית ראש העיר ומתחם קהילתי מפואר במרכז. בנוסף יהיה מקדש בצמוד למרכז הקהילתי שיוקדש לאל המקומי שהוא פטרון הכפר. דרך סלולה תצא מהכפר למכרה ולידה מסילה לכרכרות המכרה.

#### **עיר**

עיר תהיה גדולה ומפוארת במרכזה ארמון הנציב בעיר ומסביבו שלל בתי מלאכה וזיקוק שמפיקים מהיצור של המכרות את מיטב הכלים והמצרכים. בנוסף יהיה מקדש גדול ומפואר כמו קתדרלה במרכז אחד הרובעים שיוקדש לפטרון העיר ולידו פסלים גדולים של האל והשליט הרחום. דרכים סלולות יצאו מהעיר לכפרים הסמוכים והעיר תהיה מקושת בפסלים ומבנים ייחודים.

#### **בית**

בית יהיה מפואר ומקושט במיטב אבני חן, הוא יכלול חדר מרכזי חדרי שינה, חדר אוכל  ומחסן. פסלים קטנים של הפטרון המשפחתי ימלאו את הבית הגדול. שלל רהיטים וארונות ימלאו את הבית והיו מלאים בכלי מתכת וחפצים מעוטרים באבני חן.

### **כלכלה**

רוב כלכלת המונטים נשענת על כריית ההר, רוב המונטים עובדים בתעשיית הכרייה ובשלוחותיה, הכלכלה החזקה של המונטים בעקבות מכירה מתכות ואבני חן גורמת לכך שרוב האוכלוסייה חייה בעושר. גם החקלאים או בעלי המלאכה נהנים מכלים טובים תוצרת המתכות שנמצאות בהר.

### **סיפור עם**

בתחילת הזמן יצרו האלים זרע קסום ובתוכו עושר אדיר, האלים נלחמו על השליטה בו ובמהלך הקטטה נפל הזרע אל האדמה ונטמע באדמה, מהזרע צמחו הרי השמיים המלאים כל טוב. המונטים התיישבו על ההר והחלו לחפור בו ומצאו את כל אבני החן והמתכות השזורות בו. האלים רצו להחזיר את הזרע אך ראו את בני האדם שהתפללו והודו לאלים על תרומתם, האלים הסכימו להשאיר את העושר כל עוד ימשיכו המונטים להתפלל לאלים.